text: Boom i nytårs-takeaway
  29 december 2013 kl. 10.31
  Det er populært som aldrig før at få nytårsmiddagen lavet ude i byen.
  Der er åbenbart blevet lavet nok mad i de syd- og sønderjyske køkkener i julen, for nytårsaften kommer maden udefra. Sådan lyder meldingen fra flere af landsdelens store restauranter.
  - Vi har fået over 1.000 bestillinger, og vi venter, at der kommer endnu flere de sidste dage op til nytår, fortæller Kokkekompagniet.
  Hos cateringfirmaet Beck er tendensen den samme:
  - Vi har ekstraordinært fire kokke på arbejde i dag søndag, så vi kan nå de mange bestillinger, fortæller Claus Beck.
  Se mere i TV SYD søndag.
  